Ratsemaat

Ratsemaat ehk ratseemiline segu on kiraalsete isomeersete molekulide (enantiomeeride) segu võrdsetes hulkades.

Tavalistes keemilistes reaktsioonides, kui moodustub kiraalkeskmega molekul, saadakse enantiomeeride 1:1 segu. Enantiomeerid pööravad polariseeritud valguse tasandit vastassuundades ja 1:1 segu korral võrdsel määral, seetõttu see segu optilist aktiivsust ei oma. Peale eelnimetatu võivad mõnel juhul ratsemaadi füüsikalised omadused erineda puhaste enantiomeeride omadustest. Kõige sagedamini esineb segu sulamistemperatuuri erinevus, vahel ka keemistemperatuuri ja lahustuvuse erinevus. Farmakoloogias on täheldatud erinevusi retsemaatide ja puhaste enantiomeeride toimes.

Aratseemiline ehk mitteratseemiline on aine, mis koosneb kiraalsetest molekulidest ja sisaldab ebavõrdses koguses enantiomeere.
Vaata ka
Enantiomeer
Kiraalne molekul

Kategooria:Orgaaniline keemia